Zairo provincija

Zairo provincija () – provincija šiaurės vakarų Angoloje. Ribojasi su Bengo ir Uižės provincijomis bei Kongo Demokratine Respublika. Administracinis centras – Mbanza Kongas.

 Istorija 

Provincijos teritorija nuo XV a. buvo Kongo imperijos dalimi: čia buvo imperijos sostinė Mbanza Kongas, taip pat viena svarbiausių Kongo imperijos provincijų mBamba, kuri garantavo imperijai priėjimą prie jūros. Šiaurinį provincijos pakraštį užėmė Sojo karalystė, kurios sostinė irgi buvo Zairo provincijoje, nors pagrindinė dalis buvo dabartinės KDR teritorijoje.

Prie Portugalijos Vakarų Afrikos teritorija prijungta 1885 m., kuomet Kongo imperija pasidalinta tarp trijų kolonijinių valstybių.

 Geografija 
Provincija išsidėsčiusi plynaukštėje, gausioje geležies, fosfatų ir cinko. Klimatas šiltas ir drėgnas, gausu tropinių miškų. Šiauriniu provincijos pakraščiu prateka Kongas.

 Gyventojai 
Vyrauja kongų tautos žmonės.

 Savivaldybės 

Provincija padalinta į 6 savivaldybes:
 Mbanza Kongas
 Sojas
 Nzetas
 Kuimba
 Nokis
 Tombokas

 Šaltiniai 

Kategorija:Angolos provincijos